Irány a Balkán,cél az Adria! - oldal 4 - Túrák - Bikemag Fórum
Írta 2013. március 04. - 11:20
Szia Povi!
Már korábban végignéztem a galériát, igen-igen klassz élményeket élhettetek át.
Számomra idén jött el a lehetõség, hogy valami hasonlóban gondolkodhassak, a térséget eddig csak magashegyi gyalogtúrák keretében látogattam. Az elõzetes útvonaltervem egy része egyezik a tiétekkel, és ezzel kapcsolatban érdekelnének a tapasztalataitok a következõkrõl: ahogy nézem a nyomvonalat, Donji Milanovac-nál hagytátok el a Dunát, s mentetek fel az Érchegységbe Zajecar felé. Ez a 106-os út milyen minõségû és forgalmú? Lehet, hogy itt majd rátérnék mellékútra Negotin felé, hogy még izgalmasabb legyen a dolog, de csak akkor, ha aszfaltozott. Itteni tapasztalatom nincsen, csak annyit tudok, hogy elmaradott, szegény vidék - ami viszont (albániai élményeim alapján) biztonsági szempontból jót jelent.. A Zajecar-Belogradchik útszakaszra vonatkozólag ugyanez a kérdésem.
És még valami: sátorhely-kereséskor az általános vadkempinges tudnivalók és az etikett betartásán kívül van-e valami, amire a térségben fontos lehet figyelni?
Köszi a választ, üdv, Dávid
Bocs a késõi válaszért, de nem nézem minden nap a fórumot :-)
A 106-os út, mint ahogy egy másik hozzászóló is írta, abszolút forgalommentes (egyébként a Duna menti út is), és jó az út minõsége.
A Zajecar-Belogradchik szakasz: mi ott nem létezõ határátkelõhelyen léptünk át (Novo Korito-nál), így azt nem javasolnám, ha csak nem vállaljátok be a bolgár határõrök vendégszeretetét. :-)
Sátrazás: semmi extra a normál etiketten kívül. Annyi, bár az inkább Boszniára érvényes, és Horvátország egyes részeire, ne ott sátrazzatok, ahol aknaveszély tábla van kitéve :-)
Írta 2013. március 03. - 19:52
Konkrétan a Vaskapunál nem sátraztam, csak átutaztunk rajta, de az a néhány ember, akivel összefutottunk arrafelé szimpatikus volt, fõleg a román határõrök az erõmûnél. A szerbek viszont nem. Valahányszor voltam Szerbiában, a rend õrei és hasonló egyenruhás közegek mindig legomboltak rólunk jó sok eurót. Persze itt autós utazásokról volt szó. De a civil népességgel sehol nem volt semmi bajom. Igazából egész Erdélyrõl az a benyomásom, hogy ha valaki Észak/Kelet-Magyarországon merne vadkempingezni (és miért ne merne?), akkor ott is simán be lehet vállalni. Csak ugyanúgy messze el kell kerülni bizonyos jellegzetes népességû településeket. A Vaskapu környékén nem rémlenek ilyenek, bár ott nem táborhelykeresõ szemszögbõl nézelõdtem. A medvehelyzetrõl csak annyit tudok, hogy állítólag élnek ott medvék minkét oldalon, mint ahogy az egész Kárpátokban, de balesetekrõl nem hallottam csak a Fogarasi-havasok – Királykõ – Bucsecs – Brassó-havasok – Háromszék – Hargita vidékérõl és ott is vagy télen, mikor kajáért jönnek le, vagy fönn a hegyen. Amire még vigyázni kell a Kárpátoktól délre, azok a viperák. Olyanokkal már többször találkoztam közelebbrõl, mint szerettem volna. Én mindig viszek magammal méregkiszívó pumpát, olyat lehet, hogy érdemes beszerezni, ha még nincs.
Szia Korab!
Hát igen, Albánia az más, ott a belvárosban is simán tábort lehet verni… némi szeszfogyasztás után persze Jól hangzik az útvonalad, bár a Sztruma völgyében az 1-es számú út kis túlzással olyan forgalmú, mint nálunk a 4-es, de lehet, hogy vannak alsóbbrendû utak amiken el lehet kerülni. Arrafelé már érzõdik a falvakon a török/pomáz hatás, magasföldszintes-szõlõlugasos porták, nekem nagyon bejött.
Egy praktikus kérdés: Mekkora táskát érdemes venni a csomagtartó két oldalára egy két hetes túrához statikai/kényelmi szempontból? 2x30 liter oldalra és kevesebb cucc a tetjére kötve, vagy inkább 2x20 liter oldalra és több cucc a tetjére? Vagy tökmindegy?
Írta 2013. február 26. - 17:39
Bocs, hogy beleszólok csak véletlenül megláttam a bejegyzésed. Néhány éve voltam arrafelé a Donji Milanovac - Zajecar - Knja¾evac - Pirot útvonalon vadkempinggel, igaz télen. Emlékeim szerint a forgalom kb. óránként egy autót jelentett, az útminõség nem volt rosszabb, mint itthon, de ami a leginkább meghatározó benyomásom maradt a vidékrõl, hogy fõleg a déli részen szinte teljesen néptelenek voltak a falvak tele elhagyatott házakkal. Albániához képest (már 6-szor voltam) sokkal kevésbé volt a barátságos a népség, jobban elbújtunk a kíváncsi szemek elõl táborveréskor.
Szia Pleisztocén !
Örülök, hogy leírtad ezeket, köszi. Igen, Dél-Szerbiában másak az emberek, mint mondjuk a Vajdaságban, bár eddig ezt csak jobbára autóval átutazóban tapasztaltam meg. A marcona délszláv jellemük nekik is megvan, de ott már átlengi a természetüket a "bohókás balkáni" stílus is, ami azért nem várt különös eseményekkel is járhat.. A népességfogyás és az elvándorlás is komoly probléma arrafelé, ezért néptelenedhetnek el a falvak.
Az albánokat nagyon bírom, de a rájuk jellemzõ õszinte barátkozási stílus egy feszítettebb tempójú 10-12 napos bringatúrán hátrányokkal is járhat, mert megsérteni egyáltalán nem szabad õket. Bár most nem készülök hozzájuk, Zajecar után Szófia, majd a Struma völgyében végig Sandanski, Thesszaloniki lenne a terv, de még semmi nem fix, mozgolódnak a fejemben más út-alternatívák is..
Írta 2013. február 26. - 15:28
Hello Pleisztocén!
Ha már szóba került a Vaskapu környéke és úgy látom te is ismerõs vagy a környéken...és bár Povit már kikérdeztem,mindenki tapasztalata hasznos lehet:
Neked milyenek voltak a benyomásaid:
A román oldalon mennyire rizikós a vadkemping,miféle népség lakik arra,mennyire érdemes elbújni,sok-e a medve/román és szerb oldalon, van-e egyáltalán?/
Írta 2013. február 26. - 15:03
Írta 2013. február 25. - 17:45
tavalyi (2011-es) balkáni túránk (Szerbia-Bulgária-Macedónia-Albánia-Korfu) képei (válogatás) a picasan: https://picasaweb.go...ra2011Augusztus
Írta 2013. február 21. - 18:54
Most sikerült megnézni az összes részt, mit mondjak?....baromira élveztem minden percét!
Remélem hamarosan jönnek az újabb beszámolók!
Írta 2013. január 04. - 18:55
az utolsó utáni rész:
Írta 2012. december 26. - 17:10
Két túraterv van,de egyenlõre még nagyon elnagyolva:
1: Romania-Szerbia: Szörénység-Retyezát-Al-Duna/Kazán szoros,Vaskapu/...a szerbeknél a Szerb Érchegység...stb.
2: Alpok,ez már kiforrottabb:
A terv nagyvonalakban:
Torinoig/autó vagy valami,majd meglátjuk.../-Col de Montgenevre-Briancon-Col de Izoard-Guillestre-Lac de Serre-Poncon-Barcelonette-Col de la Bonette-St Etienne-Nice-Monaco-San Remo-Alassio-Finale...aztán át a Ligur-hegyeken valamelyik látványosabbnak igérkezõ úton Torinóig.
Ez elég dúrvának néz ki,majd a tavaszi erönléttõl függ,hogy ebben a formában lesz-e megcsinálva.
Írta 2012. december 24. - 12:47
Köszönjük Sir!!
Mit tervezel a 2013-as évre?
Írta 2012. december 20. - 16:49
Úgy látom igencsak beállt az állóviz itt a fórumon,ami nem baj,végülis tél van...de,ha neaggyisten valaki akar fotelbõl bringázni itt a Balkán-túra 5.-ik része:
Van még hozzá néhány fotó,meg egy slideshow is unalomûzésnek:
http://users.atw.hu/...anco/kepek.html
Írta 2012. november 26. - 17:14
Itt a Balkán kör 4-ik része: a Skodrai lápvidék
Írta 2012. október 27. - 17:49
3.-ik rész: Az adriai szakasz.
Írta 2012. október 07. - 17:31
Cobranco, ez nagyszerû volt! Jó volt újra látni egy-két ismerõs helyet! Szép túrátok volt, nem kevés kalanddal. Megérdemlitek! A komentek meg továbbra is ütõsek! Köszi! :-)
Írta 2012. október 07. - 16:06
Írta 2012. október 05. - 17:57
Írta 2012. október 05. - 17:56
Ezt a topikot azért bátorkodtam létrehozni,mert ,ha az ember valami infót akar a tölünk délre esõ területrõl,órák hosszat kell kutakodni, mire célirányosan talál valamit.
Ha valakinek van mondanivalója,tervei,túrabeszámolói,élményei, jó helyen jár.Képek,ötletek,kérdések,tapasztalatok...szóval, ami Balkán,Horvátországtól Görögországig minden.
Inditásképpen itt egy link/pontosabban kettõ/,az idei nyári Montenegrói bringatúrám elsõ két része:
Jó szórakozást,aki még nem látta.